હિમેશ રેશમિયાની ઍક્ટિંગ કરીઅરની ડેબ્યુ ફિલ્મ ‘આપકા સુરૂર’ની સીક્વલ એવી ‘તેરા સુરૂર’નું પહેલાં ટાઇટલ ‘ગન્સ ઍન્ડ રોઝિસ’ હતું અને ફિલ્મની સ્ટોરીની શરૂઆત પણ જુદી હતી, પણ સલમાન ખાનની ઍડ્વાઇસ માનીને હિમેશે સ્ટોરીનાં કૅરૅક્ટર્સ અને એનાં નામોમાં અને ટાઇટલ બન્નેમાં ચેન્જ કરીને તેની ડેબ્યુ ફિલ્મ ‘આપકા સુરૂર’ સાથે જોડી દીધી. ફિલ્મ પ્યૉરલી મસાલા ઢોસા ફિલ્મ છે. આ મ્યુઝિકલ ફિલ્મમાં ઍક્શન, રોમૅન્સ, રિવેન્જ અને ડ્રામા બધું જ છે. ફિલ્મ રઘુની આસપાસ ફરે છે.